Дивљи пелин
Дивљи пелин или (црни) пелен (), је дивља биљка из породице главочика (-{Asteraceae}-), космополит умерене зоне.

Опис биљке 
Вишегодишња коровска биљка, висока 40–200 cm. Стабло са дрвенастом основом, усправно, густо гранато и чврсто, црвено-смеђе боје. Наизменични, перасти листови с горње стране тамнозелени, голи, одоздо бело памучасто маљави (ова одлика разликује га од осталих пелина). Приземни листови немају дршке док су горнји листови смештени на дугачким дршкама. Цветови немају латице, скупљени су у дугим и густим, смеђежутим метличастим цвастима. Цветови су двополни. Главице јајасте, 3–4 mm дуге, 2–3 mm широке, отпадају у току лета. Број семена је огроман, око 700.000. Цвета у току јула, августа и септембра.

Ареал распрострањености 
Аутохтоно расте на подручју Европе, Азије и Северне Африке.

Станиште 
Расте свуда поред путева, на ораницама, ливадама, уз међе и на запуштеним местима, од низина па све до субалпског појаса. Лековита је и ароматична, користи се и као зачин. Алергена је биљка.

Употреба 
Цветови и листови се користе као додатак јелима. Помажу и код проблема са исхраном, варењем, анксиозности. Коришћење је ограничено због токсичности састојка који се зове тујон.

Галерија

Рефернце

Литература 
 The Plant List (2013). Version 1.1. Royal Botanic Gardens–Kew–Missouri Botanical Garden
 Младен Јосифовић, Милоје Р. Сарић, eds. (1970—1992): Флора СР Србије, I-X, Српска Академија наука и уметности, Београд.
 Академик Милоје Р. Сарић, уредник (1989): Лековите биљке СР Србије, САНУ - Београд.
 Trinajstić Ivo (skripta): Sistematika bilja, Šumarski fakultet u Zagrebu
 Ljubiša Grlić (1980): Samoniklo jestivo bilje, Prosvjeta, Zagreb
 Ружица Игић, Драгана Вуков (2000): Практикум из систематике виших биљака, Универзитет у Новом Саду, ПМФ. Нови Сад
 Татић Б., Блечић В., (2002): Систематика и филогенија виших биљака, Завод за уџбенике и наставна средства, Београд
 Проф. др Радиша Јанчић (2010): Речник ботаничких морфолошких појмова, вансеријско издање САНУ.
 T. G. Tutin, ed. (1964—1993): Flora Europaea, Cambridge University Press.

Спољашње везе 

Asterales
Флора Србије
Ливадске биљке
Флора
Ботаника
Флора Европе
Корови
Лековито биље
Љековито биље у Африци